Epidemiolojia

Epidemiolojia ni elimu na uchambuzi wa uenezaji (nani, lini na wapi), mitindo na vichangio vya afya na hali za magonjwa katika idadi fulani ya watu, na matumizi ya maarifa hayo ili kuzuia magonjwa. Epidemiolojia ni nguzo kuu ya afya ya umma, na huongoza maamuzi ya kisera pamoja na utendaji unaotegemea ushahidi kwa kubaini visababishi vya hatari vya magonjwa na malengo ya huduma za kinga za afya. Wataalamu wa epidemiolojia husaidia katika kubuni tafiti, ukusanyaji na uchambuzi wa takwimu, kurekebisha na kufasiri matokeo pamoja na kusambaza taarifa (ikiwemo ukaguzi wa kitaalamu na mara nyingine mapitio ya kimfumo).
Epidemiolojia pia imechangia kuendeleza mbinu zinazotumika katika utafiti wa kitabibu, tafiti za afya ya umma, na kwa kiwango fulani katika utafiti wa kimsingi wa sayansi ya kibaolojia.Porta M (2014). A Dictionary of Epidemiology (6th ed.). New York: Oxford University Press. ISBN 978-0-19-997673-7. Retrieved 16 July 2014.
Maeneo makuu ya utafiti wa epidemiolojia ni pamoja na: visababishi vya magonjwa, uenezaji wa magonjwa, uchunguzi wa milipuko, ufuatiliaji wa magonjwa, epidemiolojia ya mazingira, epidemiolojia ya uchunguzi wa kisheria, epidemiolojia ya kikazi, uchunguzi wa awali, ufuatiliaji wa kibayolojia, na kulinganisha madhara au manufaa ya matibabu. Wataalamu wa epidemiolojia hutegemea taaluma nyingine za kisayansi ili kuelewa vyema mienendo ya magonjwa. Kwa mfano: Baiolojia, ili kufahamu mchakato wa ugonjwa, Takwimu, ili kutumia ipasavyo data na kutoa hitimisho sahihi, Sayansi za kijamii, ili kuelewa visababishi vya karibu na vya mbali vya magonjwa, na Uhandisi, kwa ajili ya kutathmini viwango vya mwathiriko. Nutter F Jr (1999). "Understanding the interrelationships between botanical, human, and veterinary epidemiology: the Ys and Rs of it all". Ecosystem Health. 5 (3): 131–40. https://doi.org/10.1046%2Fj.1526-0992.1999.09922.x
Marejeo

Jamii:Wiki Loves STEAMIA 2025

Jamii:Afya ya umma